
 PËR PËRCAKTIMIN E SHTETEVE 
ME NIVEL TË MJAFTUESHËM TË MBROJTJES SË TË DHËNAVE PERSONALE

Mbështetur në pikën 1, të nenit 8, të ligjit nr. 9887, datë 10.3.2008, “Për mbrojtjen e të dhënave personale”, i ndryshuar, 


VENDOSA:

1. Shtete që kanë nivel të mjaftueshëm të mbrojtjes së të dhënave personale, janë:
a) Shtetet anëtare të Bashkimit Evropian;
b) Shtetet anëtare të Zonës Ekonomike Evropiane;
c) “Palët e Konventës nr. 108 të Këshillit të Evropës “Për mbrojtjen e individëve në lidhje me përpunimin automatik të të dhënave personale”, si dhe të protokollit shtesë të saj të vitit 1981, të cilat kanë miratuar një ligj të posaçëm dhe kanë ngritur një autoritet mbikëqyrës që ushtron funksion në pavarësi të plotë, duke siguruar mekanizmat e duhur ligjorë, përfshirë trajtimin e ankesave, hetimin dhe garantimin e transparencës së përpunimit të të dhënave personale”;
d) Shtetet, ku mund të transferohen të dhëna personale, sipas një vendimi të Komisionit të Bashkimit Evropian.
2. Shtetet me nivel të mjaftueshëm të mbrojtjes së të dhënave personale, renditen në Lidhjen nr. 1 që i bashkëngjitet këtij vendimi.
3. Vendimi i Komisionerit nr. 3/2012, “Për përcaktimin e shteteve me nivel të mjaftueshëm të mbrojtjes së të dhënave personale”, i ndryshuar, shfuqizohet.
Ky vendim hyn në fuqi pas botimit në Fletoren Zyrtare.

KOMISIONERI
Besnik Dervishi

Lidhja nr. 1

LISTA E VENDEVE ME NIVEL TË MJAFTUESHËM TË MBROJTJES SË TË DHËNAVE PERSONALE

Në përputhje me pikën 1/a listohen “Shtetet anëtare të Bashkimit Evropian[footnoteRef:1]” [1:  Shtetet anëtare të Bashkimit Evropian janë dhe palë të Konventës nr. 108, të Këshillit të Evropës, “Për mbrojtjen e individëve në lidhje me përpunimin automatik të të dhënave personale”, si dhe të protokollit shtesë të saj, të vitit 1981.] 

	- Austri
	Holandë

	- Belgjikë
	Poloni

	- Bullgari
	Portugali

	- Qipro
	Rumani

	- Republika Çeke
	Sllovaki

	- Danimarkë
	Slloveni

	- Estoni
	Spanjë

	- Finlandë
	Suedi

	- Francë
	Britani e Madhe

	- Gjermani
	Kroacia

	- Greqi
	Maltë

	- Hungari
	Letoni

	- Irlandë
	Lituani

	- Itali
	Luksemburgu



- Në përputhje me pikën 1/b listohen, “Shtetet anëtare të Zonës Ekonomike Evropiane[footnoteRef:2]” [2:  Shtetet anëtare të Zonës Ekonomike Evropiane janë dhe palë të Konventës nr. 108, të Këshillit të Evropës, “Për mbrojtjen e individëve në lidhje me përpunimin automatik të të dhënave personale”, si dhe të protokollit shtesë të saj, të vitit 1981.
] 

- Islandë;
- Lihtenshtajni;
- Norvegji;
- Zvicër.
- Në përputhje me pikën 1/c listohen, “Shtetet palë të Konventës nr. 108, të Këshillit të Evropës, “Për mbrojtjen e individëve në lidhje me përpunimin automatik të të dhënave personale”, si dhe të protokollit shtesë të saj, të vitit 1981, të cilat kanë miratuar një ligj të posaçëm dhe kanë ngritur një autoritet mbikëqyrës që ushtron funksion në pavarësi të plotë, duke siguruar mekanizmat e duhur ligjorë, përfshirë trajtimin e ankesave, hartimin dhe garantimin e transparencës së përpunimit të të dhënave personale.
- Shqipëria; 
- Gjeorgjia;
- Bosnjë-Hercegovina;
- Republika e Maqedonisë;
- Mali i Zi; 
- Moldavia; 
- Principata e Monakos; 
- Serbia.
- Në përputhje me pikën 1/ç listohen, “Shtetet në të cilat mund të transferohen të dhënat personale sipas një vendimi të Komisionit të Bashkimit Evropian”.
1. Andora 
Vendimi i Komisionit nr. 2010/625, datë 19 tetor 2010, në bazë të direktivës 95/46/EC të Parlamentit Evropian dhe të Këshillit “Për mbrojtjen adekuate të të dhënave personale në Andora” (njoftuar sipas dokumentit C (2010/7084) (Opinion 7/2009 i grupit të punës të nenit 29, “Për nivelin e mbrojtjes së të dhënave personale në Principatën e Andorrës”).
2. Argjentinë
Vendim i Komisionit C (2003/1731), i datës 30 qershor 2003-O.J.L 168, 5.7.2003.
(Opinion 4/2002 i grupit të punës të nenit 29, “Për nivelin e mbrojtjes së të dhënave personale në Argjentinë”, dokumenti nr. 63).
3. Kanada
Vendim i Komisionit 2002/2/EC, i datës 20.12.2001, “Për mbrojtjen e mjaftueshme të dhënave personale nga ligji kanadez për mbrojtjen e informacionit personal dhe dokumenteve elektronike” - O.J.L 2/13 datë 4.1.2002.
(Opinion 2/2001 i grupit të punës të nenit 29, “Për mbrojtjen e mjaftueshme të dhënave nga Mbrojtja e Informacionit Personal Kanadez dhe Dokumenteve Elektronikë”, dokumenti nr. 39).
4. Guernsey
Vendim i Komisionit datë 21 nëntor 2003. “Për mbrojtjen e mjaftueshme të të dhënave personale në Guernsey”.
(Opinion 5/2003 i grupit të punës të nenit 29, “Për nivelin e mbrojtjes së dhënave Guernsey”, dokumenti nr. 79).
5. Isle of Man
Vendim i Komisionit 2004/411/EC, datë 28.4.2004, “Për mbrojtjen e mjaftueshme të të dhënave personale në Isle of Man”.
(Opinion 6/2003 i grupit të punës të nenit 29, “Për nivelin e mbrojtjes së të dhënave personale në Isle of Man”, dokumenti nr. 82).
6. Jersey
Vendim i Komisionit i datës 8 maj 2008 sipas direktivës 95/46/EC të Parlamentit Evropian dhe të Këshillit, “Për nivelin e mjaftueshëm të mbrojtjes së të dhënave personale në Jersey” (i njoftuar sipas dokumentit numër C(2008/1746).
- OJ L 138, 28.05.2008)
(Opinion 8/2007 i grupit të punës të nenit 29, “Për nivelin e mbrojtjes së të dhënave personale në Jersey”, dokumenti nr. 141).
7. Zvicër (gjithashtu si anëtar i ZEE-së) 
Vendim i Komisionit, i datës 26 korrik 2000, sipas direktivës 95/46/EC të Parlamentit Evropian dhe të Këshillit “Për nivelin e mjaftueshëm të mbrojtjes së të dhënave personale në Zvicër”.


(Opinion 5/1999 i grupit të punës të nenit 29, “Për nivelin e mbrojtjes së të dhënave personale në Zvicër”, dokumenti nr. 22).
8. Ishujt Faroe
Vendim i Komisionit, i datës 5 mars 2010 sipas direktivës 95/46/EC, të Parlamentit Evropian dhe të Këshillit, “Për nivelin e mjaftueshëm të mbrojtjes së të dhënave personale të parashikuar në aktin e ishujve Faroe për përpunimin e të dhënave personale”, dokumenti C 2010/1130 i grupit të punës të nenit 29).
9. Izrael
Vendim i Komisionit 2011/61/EU, i datës 31 janar 2011, sipas direktivës 95/46/EC, të Parlamentit Evropian dhe të Këshillit, “Për nivelin e mjaftueshëm të mbrojtjes së të dhënave personale nga shteti i Izraelit në lidhje me përpunimin automatik të të dhënave personale”.
(Opinion 6/2009 i grupit të punës të nenit 29 “Për nivelin e mjaftueshëm të mbrojtjes së të dhënave personale në Izrael”, dokumenti nr. 166).
10. Zelanda e Re
Vendim i Komisionit 2013/65 EU, i datës 19 dhjetor 2012, në bazë të direktivës 95/46/EC, të Parlamentit Evropian dhe të Këshillit, “Për mbrojtjen adekuate të të dhënave personale nga Zelanda e Re” (njoftuar sipas dokumentit C (2012/9557).
(Opinion 11/2011 i grupit të punës të nenit 29, “Për nivelin e mbrojtjes së të dhënave personale në Zelandën e Re”).
11. Shtetet e Bashkuara – Bashkimi Evropian “Privacy Shield”
Komisioni Evropian në 12 korrik 2016 miratoi një vendim për përshtatshmërinë e mbrojtjes së privatësisë “Privacy Shield”, midis BE-së dhe SHBA-së.
Më 2 shkurt 2016, Komisioni Evropian dhe Shtetet e Bashkuara ranë dakord për një kornizë të re për të dhënat e transfertave transatlantike: BE–SHBA “Privacy Shield”. Më 29 shkurt 2016, Komisioni publikoi një projekt-vendim të mjaftueshmërisë dhe zotimet përkatëse nga autoritetet SHBA-së. Komiteti përpara marrjes së vendimit përfundimtar u konsultua edhe me grupin e punës neni 29). 
(Opinion 01/2016 i grupit të punës të nenit 29 mbi Privacy Shield, midis BE-së SHBA-së.) 


Më 6 tetor 2015, Gjykata e Drejtësisë e BE-së me vendimin e Komisionit nr. 2000 ka deklaruar “Safe Harbour” të pavlefshëm. Më 6 nëntor 2015, Komisioni Evropian miratoi një komunikatë për transferimin e të dhënave personale nga BE-ja në Shtetet e Bashkuara të Amerikës nën direktivën 95/46/EC pas aktgjykimit të Gjykatës së Drejtësisë në Çështjen C-362/14 (Schrems). Qëllimi ishte që të ofrojë një pasqyrë të mjeteve alternative për transferimin transatlantik të të dhënave në mungesë të një vendimi përfundimtar. 
12. Uruguai
Vendim i Komisionit C(2012) 5704, i datës 21.8.2012, sipas direktivës 95/46/EC, të Parlamentit Evropian dhe Këshillit për mbrojtjen e mjaftueshme të të dhënave personale nga Republika e Uruguait në lidhje me përpunimin automatik të të dhënave personale.
(Opinion 6/2010 i grupit të punës të nenit 29, “Mbi nivelin e mbrojtjes së të dhënave personale në Republikën e Uruguait”.)

